‏י"ב תשרי, תשפ"א

‏30/09/20

**סיכום פגישה בנושא שבילי אופניים בחומת שמואל**

**שהתקיימה בתאריך 17/09/2020 באמצעות אפליקציית זום**

**משתתפים:**

**עיריית ירושלים-** לאה פלג – אגף תושי"ה

אפרת שניאורסון- מתכננת הרובע

**מינהל קהילתי חומת שמואל:** אבינועם אדרי- מתכנן שכונתי

**נציגי צוות תוכנית אב לתחבורה:** סטיב קלקר- אדריכל הצוות

אמנון אליאן, ראובן שקד- קשרי קהילה

**מטרת הפגישה:**

**הצגת שבילי האופניים בשכונת חומת שמואל וע"י המתכנן השכונתי ודיון בנושא**

**רקע**

בהמשך לפגישה להצגת התכנון המוקדם במקטע 21 לועדה הפיזית של מינהל קהילתי חומת שמואל והצגת שביל האופניים ברח' שמואל מאיר במסגרת פרויקט זה, עלה הצורך מצד המתכנן השכונתי להציג את מערך שבילי האופניים אל תוך השכונה ובתוכה.

בעקבות זאת, הוחלט על דיון נפרד בנושא.

**מטרת המפגש**

לקבל מהמתכנן השכונתי מידע ולהציג את פריסת שבילי האופניים הקיימים והמתוכננים שבשכונה

**עיקרי הדברים**

* אבינועם הציג מצגת על השבילים הקיימים בשכונה, השבילים שלא מומשו ושבילים שניתן לקדם במסגרת תכניות עתידיות.

בשכונה כעת יש 2 שבילי אופניים שלא מחוברים ביניהם, ואחד השבילים הינו שביל פנאי. לסיכום,

הוצגה רשת רעיונית לחיבור של השבילים.

* אפרת ציינה שנראה שישנה עדיפות של התושבים בשכונה לחניות על פני שביל אופניים, ונדרשת עבודה קהילתית על מנת לקדם את הנושא מול התושבים. בנוסף, אפרת הדגישה שישנה חשיבות בניצול הפוטנציאל של תכניות חדשות, לצורך הטמעה של שבילי אופניים חדשים, שעשויים ליצור רשת שבילים טובה יותר למרחב. אפרת ציינה שבשביל אופניים ברח' בן חמו חונים על השביל הקיים.
* סטיב הציג את העקרונות של תכנית האב לשבילי האופניים - בחינת מרחב בצורה ראשונית ותכנון מפורט לאחר מכן, בדגש על נסיעת יוממים וחיבור לרשת הסעת ההמונים. ישנו תעדוף נמוך יותר לשבילי פנאי. נכון לשלב זה, אין שבילי אופניים חדשים שמתוקצבים בחומת שמואל. ניתן כמובן לבחון כיצד משלבים זאת בתכנון המחודש.

סטיב הדגיש שבמקרים רבים, בשל סדר העדיפויות, התושבים בד"כ מעדיפים את הקצאת הקרקע לטובת חניות על חשבון שבילי האופניים.

* לאה הדגישה את החשיבות ביצירת רשת שבילי אופניים שמחברת את השבילים הקיימים לשבילים ראשיים, ויצירת רשת ברורה. ברגע שאין רשת ברורה, יש קושי גם מול התושבים לקדם את זה, גם על חשבון חניות. לכן ישנה חשיבות ליצירת רשת לא מקוטעת.

צריך לייצר קישור מחוץ לשכונה לשביל היקפי וכניסה עם שבילים או תנועה משולבת. רצוי שהמחירים מבחינת חניות יהיו נמוכים.

**סיכום**

1. **מודים לאבינועם על היוזמה ועל המידע שהציג.**
2. **מיפוי מעודכן ורעיונות ראשוניים של המינהל הקהילתי בחומת שמואל יבוצע על ידי אבינועם אדרי.**
3. **עבודה קהילתית מול התושבים תיעשה בהמשך לכך על ידי עירית אורבך**
4. **במסגרת חוות דעת של המינהל הקהילתי לתכנית שלב ה' לחומת שמואל תינתן התייחסות לחיבור רשת שבילי האופניים הקיימים**
5. **לאחר סיום העבודה במסגרת סעיפים 1 ו-2 תתואם פגישת המשך להצגת התכנון – באחריות עירית אורבך**

**רשם: ראובן שקד**

העתקים:

נוכחים